google/wiki40b huggingface dataset:
Κοφανέττο (τυρί)

Όνομα

Το όνομα δεν αναφέρεται στο σχήμα του (είναι στην πραγματικότητα ένα παραλληλεπίπεδο), αλλά στο κοντινό monte Cofano ( όρος Κόφανο) που  στις πλαγιές του βόσκουν ζώα και από το γάλα τους παράγεται το κοφανέττο.

Ιστορία

Είναι τυρί με αρχαία παράδοση και ιστορία. Η Εφημερίδα της Κυβερνήσεως της Σικελίας σε διάταγμά της συμπεριέλαβε το κοφανέττο ανάμεσα στα παραδοσιακά τοπικά προϊόντα της Σικελίας. Σχετικά με τις ιστορικές ρίζες του προϊόντος ο Βρετανός ιστορικός [ Samuel Butler] (Σάμουελ Μπάτλερ) κάνει αναφορά στο τυρί αυτό και βοηθάει έτσι στην προώθηση της παραγωγής του κοφανέττο, ενός τυριού που κάνει την εμφάνισή του τον VI αιώνα.

Χαρακτηριστικά

Είναι τυρί μεικτό από πρόβειο και αγελαδινό γάλα ιδιαίτερης φυλής [ cinisara] (τσινιζάρα) σε αναλογία 20/30% και 70/80% αντιστοίχως. Έχει  παραλληλεπίπεδο σχήμα με ευθείες πλευρές και ζυγίζει από 2 έως 10 κιλά.

Πήξιμο

Η παραγωγική διαδικασία είναι όμοια με εκείνη για την παραγωγή του πεκορίνο. Το γάλα πήζει με την προσθήκη τυρομαγιάς (πυτιάς)  στους 36οC. Μετά από μισή ώρα περίπου το τυρόπηγμα  αναδεύεται με έναν ξύλινο αναδευτήρα. Από τη στιγμή που το πήγμα διαιρείται σε μέρη που αντιστοιχούν στο μέγεθος ενός κόκκου ρυζιού, τοποθετείται μέσα σε ζεστό ορό γάλακτος για τέσσερις ώρες και εν συνεχεία σε ξύλινα δοχεία για στέγνωμα.

Διαδικασία πάστα φιλάτα

Την επόμενη μέρα η πηγμένη μάζα κόβεται σε λωρίδες και τοποθετείται μέσα σε ξύλινο σκεύος. Μετά την διαδικασία της πάστα φιλάτα και σύμφωνα με την παραδοσιακή τοπική τεχνική της "ακουπατίνα" διαπλάθεται η μάζα για να δώσει πρώτα τη μορφή μιας μπάλας και μετά ολοκληρώνεται πάνω σε ξύλινη σανίδα για να δώσει το τελικό της παραλληλεπίπεδο σχήμα.

 Αλάτισμα

Μετά από μια ακόμη μέρα ξεκούρασης, το τυρί τοποθετείται σε άρμη για ένα διάστημα ανάλογο με το βάρος του, περίπου 12 ώρες για κάθε κιλό.

Ωρίμανση

Το κοφανέττο καταναλώνεται φρέσκο ή ωριμασμένο.
Σίνι Καγκάβα

Ντόρτμουντ

Το καλοκαίρι του 2010, ο Σίνι Καγκάβα πήγε στην Μπορούσια Ντόρτμουντ για 350.000ευρώ. Στις 23 Αυγούστου 2010 έκανε το ντεμπούντο του με την Ντόρτμουμντ στην Μπουντνσλίγκα. Σκόραρε για πρώτη φορά με την φανέλα της Ντόρντμουντ, στο ΟΥΕΦΑ Γιουρόπα λιγκ εναντίον της Καραμπάκ.

Μάντσεστερ Γιουνάιντετ

Στις 5 Ιουνίου του 2012, ο Σίνι Καγκάβα μεταφέρθηκε στην Μάντσεστερ Γιουνάιντετ. Στις 3 Ιουλίου 2012 πήρε το νούμερο "26" στην κόκκινη φανέλα. Στις 2 Μαρτίου του 2013 έκανε το πρώτο του χατ-τρικ με τους "κόκκινους διαβόλους" στην νίκη της ομάδας του με 4-0 εναντίον της Νόρουιτς Σίτι και έγινε ο πρώτος Ασιάτης που σκοράρει χατ-τρικ στην πρέμιερ λιγκ.

Ντόρτμουντ

Ο Σίνι Καγκάβα  επέστρεψε στην Γερμανία για την Μπορούσια Ντόρτμουντ στις 31 Αυγούστου του 2014. Στις 14 Ιουλίου του 2017, ο Σίνι Καγκάβα έκανε συμφωνία με την Ντόρτμουντ για ακόμη 3 χρόνια, δηλαδή μέχρι το 2020.

Διεθνές καριέρα

O Kαγκάβα ήταν  στην 23ιάδα της Ιαπωνίας στο μουντιάλ 2010, στην Νότια Αφρική, συμμετύχε στο Ασιατικό κύπελλο το 2012,2015,2016 και στο κύπελλο συμοσπονδιών 2013. Επίσης ήταν στην βασική 23ιάδα της Εθνικής Ιαπωνίας στο μουντιάλ 2014 στην Βραζιλία και στο μουντιάλ 2018 στην Ρωσία καθώς πέτυχε γκολ εναντίον της Εθνικής Κολομβίας από το σημείο του πέναλτυ στην νίκη τους με 1-2, η Εθνική Ιαπωνία έγινε η πρώτη Εθνική χώρα από την Ασία που νικάει λατινοαμερικάνικη.
Εσμαχάν Μπαχαρνάζ Σουλτάνα

Ζωή

Η Εσμαχάν Σουλτάν γεννήθηκε στην Κωνσταντινούπολη το 1522.Η Εσμαχάν ερωτεύτηκε τον Ηγεμόνα Μεχμέτ και τελικά τo 1539 τον παντρεύτηκε.Ο Μεχμέτ την μετονόμασε σε Μπαχαρνάζ.Το 1540 απέκτησε μία κόρη,την Χιουμασάχ Σουλτάν,όμως το 1543 ο Ηγεμόνας Μεχμέτ πέθανε απο ευλογιά,με αποτέλεσμα η Εσμαχάν Σουλτάν να μείνει χήρα.Μετά τον θάνατο του Ηγεμόνα Μεχμέτ η Χιουμασάχ Σουλτάν τέθηκε υπό την προστασία της γιαγιάς της,Χουρέμ Σουλτάν.Η Εσμαχάν Σουλτάν πέθανε το 1556,σε ηλικία 34 χρονών και τάφηκε στο Τέμενος Σεχζάντε,δίπλα στον σύζυγό της.
Κράτος των Σλοβένων, Κροατών και Σέρβων

Το κράτος των Σλοβένων, Κροατών και Σέρβων ήταν ένα εφήμερο κράτος που δημιουργήθηκε με το τέλος του Α΄ Παγκοσμίου Πολέμου από τους Σλοβένους, Κροάτες και Σέρβους της διαλυμένης Αυστρουγγαρίας και δεν αναγνωρίσθηκε από κανένα άλλο κράτος. Ιδρύθηκε στις 29 Οκτωβρίου 1918 και στις 1 Δεκεμβρίου του ίδιου έτους, ένα μήνα μετά, ενώθηκε με το Βασίλειο της Σερβίας και σχηματίστηκε το Βασίλειο των Σέρβων, Κροατών και Σλοβένων, που αργότερα ονομάστηκε Βασίλειο της Γιουγκοσλαβίας. Περιελάμβανε τα σημερινά εδάφη της Σλοβενίας, Κροατίας, και Βοσνίας- Ερζεγοβίνης της Αυστροουγγρικής Αυτοκρατορίας, πρωτεύουσα του ήταν το Ζάγκρεμπ και πρόεδρος του Εθνικού Συμβουλίου ο Σλοβενικής καταγωγής πολιτικός Άντον Κόροσετς.
Μανουήλ ο Κορίνθιος

Ο Μανουήλ Κορίνθιος ήταν Έλληνας λόγιος του 16ου αιώνα.

Βιογραφικά στοιχεία

Γεννήθηκε στα μέσα του 15ου αιώνα. Ήταν μαθητής του Ματθαίου του Καμαριώτη στην Πατριαρχική Σχολή (Μεγάλη του Γένους) της Κωνσταντινούπολης. Δίδαξε για μεγάλο χρονικό διάστημα στην σχολή διαδεχόμενος το 1500 τον Δημήτριο Καστρηνό, που χε διαδεχθεί τον Καμαριώτη το 1490. Χρημάτισε το 1505 – 1521 μέγας ρήτωρ και χαρτοφύλακας της Μεγάλης Εκκλησίας επί των πατριαρχών Παχωμίου Α’, Θεολήπτου και Ιερεμία Α’. Η Πατριαρχική ιστορία τον τίμησε χαρακτηρίζοντάς τον σοφώτατο και θεολογικότατο.
Κωνσταντίνος Κουκίδης

Η διήγηση

Αναφέρεται πως ο Κουκίδης ήταν ένας δεκαεπτάχρονος Έλληνας Εύζωνας που είχε καθήκοντα σκοπιάς στην Ακρόπολη των Αθηνών την 27η Απριλίου 1941, την ημέρα που τα γερμανικά στρατεύματα μπήκαν στην Αθήνα. Κατά μια άλλη εκδοχή ήταν μέλος της Ε.Ο.Ν., που εκτελούσε χρέη φρουρού στην Ακρόπολη. Τα στρατεύματα των Ναζί τον διέταξαν να παραδώσει την ελληνική σημαία και να αναρτήσει τη ναζιστική σημαία με τη σβάστικα. Ο Κουκίδης δεν υπάκουσε και, μένοντας πιστός στο πόστο του, υπέστειλε την ελληνική σημαία, τυλίχτηκε με αυτή και πήδηξε από την Ακρόπολη προς το θάνατό του. Σε χώρο κάτω από την Ακρόπολη υπάρχει σήμερα μια αφιερωματική πλάκα σε ανάμνηση της πράξης αυτής.
Η αγγλική εφημερίδα "Daily Mail" αναφέρει την ενέργεια σε ανταπόκρισή της από το Κάιρο, πολλές εβδομάδες μετά τον υποτιθέμενο θάνατο του "Κουκίδη".
Ο δημοσιογράφος του Βήματος Γεώργιος Μαλούχος έγραψε κείμενο το 2011 στηλιτεύοντας την λησμονιά του Κουκίδη, την ύπαρξη του Κουκίδη υποστηρίζει ο Κωνσταντίνος Πλεύρης, ενώ και η έκδοση του ΚΚΕ το 1994 έπεσαν για την ζωή αναφέρεται αόριστα στην θυσία του Κουκίδη.

Αμφισβήτηση

Ωστόσο, αμφισβητείται ακόμη και η ίδια η  ύπαρξη του Κουκίδη. Η αμφισβήτηση αυτή προέρχεται κυρίως από το γεγονός ότι ύστερα από σχετικές έρευνες, δεν έγινε δυνατό να ανευρεθεί κανένα στοιχείο για στρατιώτη ή εύζωνα με αυτό το όνομα στα σχετικά στρατιωτικά αρχεία. 
Όπως αναφέρει ο Νίκος Σαραντάκος σε σχετικό του άρθρο, "σε συνέντευξη που έδωσε στον Λ.Σ. Μπλαβέρη, ο τότε Διευθυντής της ΔΙΣ/ΓΕΣ Αντιστράτηγος Ιωάννης Κακουδάκης, ίσως ο πλέον αρμόδιος για την υπόθεση Κουκίδη και δημοσιεύτηκε στο περιοδικό Πόλεμος και Ιστορία, τεύχος 46, Νοέμβριος 2001, σελ. 42-43, "Το θέμα αυτό παραμένει, δυστυχώς μέχρι σήμερα ως ένα εφτασφράγιστο μυστικό, ως ένας μύθος ή θρύλος, θα έλεγα.". 
Αναφέρεται, επίσης, ότι "...υποστηρίζεται από την γερμανική πλευρά ότι αν είχε συμβεί το περιστατικό Κουκίδη, οι Γερμανοί θα το είχαν αναφέρει άμεσα ή αργότερα. Υπήρχε μία πληροφορία ότι είχε δημοσιευθεί το θέμα Κουκίδη στη γερμανική εφημερίδα "Λαϊκός Παρατηρητής" (Völkischer Beobachter), αλλά μετά από πρόσφατες ενέργειες της ΔΙΣ κάτι τέτοιο δεν επιβεβαιώθηκε ( Έρευνα Γερμανού Kaspar Dreidoppel, Berlin, 20-2-2001 κ.λ.π.). Η ΔΙΣ κατά το παρελθόν, αλλά και πρόσφατα κατέβαλε και καταβάλει προσπάθειες για την ιστορική τεκμηρίωση της υπόθεσης". Στο ίδιο συμπέρασμα έφτασε και ο τότε δήμαρχος Αθηναίων Δημήτρης Αβραμόπουλος λέγοντας ότι από τις έρευνες δεν βρέθηκαν στοιχεία ενώ ο Γρηγόρης Φαράκος δήλωσε ότι Από επιστημονική άποψη δεν έχει αποδειχθεί τίποτε.
Σύμφωνα με τον ιστορικό Χάγκεν Φλάισερ η αρχή της αφήγησης για τον Κουκίδη βρίσκεται σε ένα αστείο που κυκλοφόρησε την ημέρα της εισόδου του γερμανικού στρατού στην Αθήνα και η ανάδειξη και προβολή της ιστορίας οφείλεται στην ανάγκη να βρεθούν ήρωες που δε θα σχετίζονταν με εμφύλιες συγκρούσεις.

Εκδηλώσεις μνήμης

Ο Δήμος Αθηναίων τοποθέτησε το 2000 αναμνηστική πλακέτα στους πρόποδες της Ακρόπολης από τη μεριά της Πλάκας, στην οδό Θρασύλλου, ενώ τιμητική πλάκα τοποθετήθηκε και στους στρατώνες της Προεδρικής Φρουράς. Επίσης ο Μανώλης Γλέζος είχε προτείνει την μετονομασία πλατείας σε πλατεία Κωνσταντίνου Κουκίδη.
Μάχη του Αιτωλικού

Η εξέλιξη των γεγονότων

Ο Τουρκικός στρατός με επικεφαλής τον Σκόδρα πασά Μουσταή στρατοπέδευσε στο Αιτωλικό. Από εκεί την νύχτα της 20ής Σεπτεμβρίου κατέλαβε τα χωριά Μποχώρι και Γαλατά απέναντι από την Πάτρα και διευκόλυνε το εφοδιασμό του από την θάλασσα. Στις 3 Οκτωβρίου οι Έλληνες έκαναν απόβαση και επιτέθηκαν σε σώμα ιππέων του στρατού του πασά. Ακολούθησε πολιορκία του Αιτωλικού από τους Τούρκους δύο μέρες αργότερα. Οι Έλληνες οχυρώθηκαν υπό την διεύθυνση του μηχανικού Κοκκίνη και ενός Άγγλου πυροβολητή Μιρτίνου. Είχαν και μαζί τους έξι πυροβόλα που έφεραν από το Μεσολόγγι. Στις 17 Νοεμβρίου, 300 Σουλιώτες και σώμα ντόπιων υπό τις διαταγές του Κίτσου Τζαβέλα επιτέθηκαν εναντίον μοίρας του τούρκικου στρατού. Οι Έλληνες νίκησαν αποκομίζοντας πολλά λάφυρα και μια τουρκική σημαία. Τελικά, ο Σκόδρας πασάς εγκατέλειψε το Αιτωλικό υποχωρώντας την νύκτα της 30 Νοεμβρίου και αφού πυρπόλησε το στρατόπεδό του.
Ειτέα Αντιοχίδας

Τοποθεσία της αρχαίας Ειτέας

Ο δήμος της Ειτέας, θεωρείται είτε δήμος της Τριττύας του άστεως, είτε δήμος της Τριττύας των Μεσογείων, καθώς οι ιστορικοί διαφωνούν ακόμα για το ζήτημα αυτό, αφού υπάρχει σύγχυση στις πηγές με τον ομώνυμο δήμο της Ειτέας Ακαμαντίδας και επίσης είναι πολύ λίγα γνωστά και για τους δυο δήμους. Ορισμένοι ιστορικοί υποστηρίζουν την πρώτη άποψη, ότι δηλαδή ήταν δήμος του Άστεως, παρά το ότι ο δήμος φαινόταν να είναι πολύ μακριά από την πόλη, θεωρώντας ότι η εν λόγω αντίθεση προκλήθηκε από την μεταρρύθμιση του Κλεισθένη, προκειμένου να αποδυναμωθεί οποιαδήποτε πολιτική ή θρησκευτική ομάδα, ενώ ο John S. Traill λέει με βεβαιότητα ότι η Ειτέα της Αντιοχίδας ήταν σε τριττύα της Μεσογαίας, καθώς θεωρεί ότι ο δήμος βρίσκεται στα βορειοανατολικά της αρχαίας Αθήνας, κοντά στο σημερινό Γραμματικό, που υπάγεται διοικητικά στον Δήμο Μαραθώνος.

Η συμμετοχή του δήμου στην αρχαία Βουλή

Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αντιοχίδας φυλής, συμμετείχε με 1 ή 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

Οι κάτοικοι της Ειτέας

Ο δημότης της αρχαίας Ειτέας ονομαζόταν Ειτεαίος ή Ιτεαίος ή Ιταίος, αν και οι περισσότεροι συγγραφείς αναφέρονται κυρίως στην Ειτέα Ακαμαντίδας. Στον δήμο πιθανώς υπήρχε χώρος λατρείας της χθόνιας θεότητας Βασίλης.

Προσωπικότητες από την Ειτέα

Υπήρξαν διάφοροι γνωστοί πολίτες από τον δήμο της Ειτέας, όπως ο Βόων ο Ειτεαίος, ο Δημοκλής ο Ειτεαίος, ο Δρομέας ο Ειτεαίος γιος του Τεισάνδρου κ.α.
Εσουατίνι

Διακυβέρνηση

Βασιλιάς στη χώρα από το 1986 είναι ο Μσουάτι Γ΄ και πρωθυπουργός, από το 2018 είναι ο Αμπρόουζ Μαντβούλο Ντλαμίνι.

Υγεία

Στη χώρα μείζον πρόβλημα παραμένει η μόλυνση από τον ιό HIV. Πάνω από 40% των εγκύων γυναικών στο κράτος έχουν νοσήσει από AIDS, σύμφωνα με στοιχεία που ανακοινώθηκαν το 2009.

Επικοινωνίες και μεταφορές

Τον Απρίλιο του 2009 η ΕΕ συμπεριέλαβε τη χώρα στον κατάλογο με τους αερομεταφορείς που απαγορεύεται να εκτελούν πτήσεις προς τα 27 κράτη μέλη, για λόγους ασφαλείας. 
Η οδήγηση γίνεται στα αριστερά και οι δρόμοι δεν προστατεύονται με συρματοπλέγματα, όπως στην γειτονική Νότια Αφρική, με αποτέλεσμα οι οδηγοί να βρίσκονται σε τακτά χρονικά διαστήματα αντιμέτωποι με τα κοπάδια που βόσκουν χωρίς ανθρώπινη επιτήρηση.

Ονομασία

Η παλαιά ονομασία της χώρας, Σουαζιλάνδη, οφείλει το όνομά της σε φυλή Μπαντού που εγκαταστάθηκαν εκεί, τους Ζουάζι. Η Σουαζιλάνδη μετονομάστηκε σε Εσουατίνι το 2018, ενώ χρησιμοποιούνται και οι εναλλακτικές ονομασίες «Σουατίνη» ή «Νγκουάνη».
Μαργαρίτα Α΄ της Φλάνδρας

Κόμισσα της Φλάνδρας

Ο αδελφός της Φίλιππος πέθανε άτεκνος (1191) και η Μαργαρίτα με τον σύζυγο της Βαλδουίνο ανέλαβαν την Φλάνδρα σαν νόμιμοι κληρονόμοι. Ο βασιλιάς της Γαλλίας διεκδίκησε να ενσωματώσει την κομητεία της Φλάνδρας στο Γαλλικό στέμμα λόγω απουσίας αρσενικών κληρονόμων, το πρόβλημα λύθηκε τελικά με την Συνθήκη του Αράς που έκλεισε με την μεσολάβηση του αρχιεπισκόπου του Ρενς. Οι αναταραχές συνεχίστηκαν με την χήρα του αδελφού της στην οποία έδωσαν μερικά εδάφη στην παραλιακή και νότια Φλάνδρα, προκάλεσε πολλές αναταραχές με την ψηλή φορολογία.
Η επίσημη αναγνώριση της Μαργαρίτας και του συζύγου της σαν κόμητες της Φλάνδρας δεν ολοκληρώθηκε τελικά πριν τις 1 Μαρτίου 1192. Ο επίσημος κυβερνήτης ήταν ο σύζυγος της και η ίδια αναγνωρίστηκε συγκυβερνήτης όπως επικρατούσε στα έθιμα εκείνης της εποχής για τις γυναίκες. Η Μαργαρίτα απαγόρευσε σαν κόμισσα οποιαδήποτε νομική ανεξαρτησία στα εδάφη της, για τον ίδιο λόγο εμπόδισε τους Χανσεάτες εμπόρους της Μπρυζ να αποκτήσουν οποιαδήποτε ξεχωριστά νομικά δικαιώματα στο λιμάνι της Νταμ. Η Μαργαρίτα Α΄ της Φλάνδρας πέθανε (15 Νοεμβρίου 1194) και την διαδέχτηκε ο γιος της αφού ο σύζυγος απέκτησε κληρονομικά δικαιώματα μόνο μέσω του γάμου και δεν μπορούσε να παραμείνει κόμης.
Ιερή λίμνη (αρχαία Αίγυπτος)

Η ιερή λίμνη είναι αρχιτεκτονικό στοιχείο της κατασκευής ιερών τόπων λατρείας στην αρχαία Αίγυπτο. Πρόκειται για τεχνητή λίμνη τετράγωνου σχήματος κοντά στον ναό. Το έδαφος στηρίζεται με τοίχο, ενώ σκαλοπάτια βοηθούν την είσοδο στο νερό. Γενικότερα, ως "ιερή λίμνη" χαρακτηρίζονται και λίμνες άλλου σχήματος (στρογγυλού, πεταλωτού, σχήματος Τ ή ακανόνιστου σχήματος) ενίοτε και με νησίδα, πάντα σε ιερούς ναούς της αρχαίας Αιγύπτου. Γύρω από την ιερή λίμνη ήταν δενδρόφυτος κήπος. Η ιερή λίμνη εκτός από πρακτική είχε και συμβολική σημασία. Στα νερά της έπλεε η ιερή βάρκα του θεού Ήλιου, ενώ οι ιερείς έκαναν καθημερινά τελετουργικό λουτρό κατά την ανατολή του ηλίου, πριν εισέλθουν στον ναό.
Οι περισσότερες ιερές λίμνες αποξηράνθηκαν και μπαζώθηκαν στις μεταγενέστερες εποχές. Η ιερή λίμνη του Καρνάκ είναι η μόνη που ανακαινίστηκε.
1266 Τόνε

Φυσικά χαρακτηριστικά

Η μέση διάμετρος του Τόνε εκτιμάται σε 73,34 χιλιόμετρα. Ο φασματικός τύπος του είναι P, ενώ το γεωμετρικό άλβεδό του είναι 0,0566. Ο Τόνε περιστρέφεται γύρω από τον εαυτό του μία φορά κάθε 7,4 ώρες περίπου ή κάθε 11 ώρες και 49 λεπτά.
Ελληνικές βουλευτικές εκλογές 1967

Οι βουλευτικές εκλογές 1967 ήταν προγραμματισμένες να διεξαχθούν στις 28 Μαΐου 1967 όμως δεν διεξήχθησαν καθώς οι τρεις συνταγματάρχες, Παπαδόπουλος,Παττακός, Μακαρέζος κατέλυσαν τη δημοκρατία επιβάλλοντας στρατιωτικό καθεστώς.

Ιστορικό πλαίσιο

Τον Ιούλιο του 1965 σημειώθηκε σοβαρό ρήγμα στις τάξεις του κυβερνώντος κόμματος Ένωση Κέντρου (ΕΚ), γνωστό στη σύγχρονη ιστορία της Ελλάδας με τον όρο Αποστασία. Αφορμή υπήρξε η απόφαση του Γεωργίου Παπανδρέου να αντικαταστήσει τον Πέτρο Γαρουφαλιά από το Υπουργείο Εθνικής Αμύνης και η άρνηση του τότε Βασιλιά Κωνσταντίνου Β΄ να υπογράψει το σχετικό διάταγμα, αν ο διάδοχος του Γαρουφαλιά δεν απολάμβανε της απόλυτης εμπιστοσύνης του.
Η πιο σημαντική συνέπεια όμως ήταν η απαξίωση της πολιτικής και των πολιτικών και η εξουδετέρωση της άμυνας του συστήματος απέναντι σε πολιτειακές εκτροπές. Αυτή η απαξίωση και η άμβλυνση των μηχανισμών άμυνας εξέθρεψαν και επέτρεψαν το πραξικόπημα της 21ης Απριλίου 1967. Προσεφέρθησαν υπουργικοί θώκοι σε πολιτικούς ήσσονος σημασίας για να στηρίξουν τις κυβερνήσεις, έτσι ώστε δημιουργήθηκε η εντύπωση πως όποιος βουλευτής αποχωρούσε από την Ένωση Κέντρου (ΕΚ) λάμβανε αυτόματα και υπουργείο. Παράλληλα υπήρξαν και καταγγελίες για χρηματισμό και εξαγορά ψήφων. Ο Παναγιώτης Κανελλόπουλος, αρχηγός της ΕΡΕ, που είχε στηρίξει την Αποστασία και τις βασιλικές επιλογές, σε υπόμνημά του προς τον Βασιλιά Κωνσταντίνο τον Ιανουάριο 1966, σχολιάζοντας την στάση των αποστατών της ΕΚ, σημείωσε ότι εκ των υστέρων πληροφορήθηκε ορισμένες λεπτομέρειες της κρίσης.
Φοβούμενοι την επανεκλογή Παπανδρέου, από 2 Απριλίου ο διατελούσε χρέη πρωθυπουργού ο Κανελλόπουλος, και την άνοδο της ΕΔΑ, ο Κανελλόπουλος έδειχνε μια θετική στάση προς ένα στρατιωτικό καθεστώς. 
Έχοντας εξασφαλίσει περίπου 100 τεθωρακισμένα στην περιοχή της πρωτεύουσας, οι πραξικοπηματίες κινήθηκαν τα ξημερώματα της 21ης Απριλίου και κατέλαβαν αρχικά το Υπουργείο Εθνικής Άμυνας. Στη συνέχεια έβαλαν σε εφαρμογή το σχέδιο έκτακτης ανάγκης του ΝΑΤΟ με κωδικό Σχέδιο Προμηθεύς, με αποτέλεσμα να κινητοποιηθούν όλες οι στρατιωτικές μονάδες της Αττικής. Το συγκεκριμένο σχέδιο προορίζονταν για την αναγκαστική ανάληψη εξουσίας από το στρατό με σκοπό την εξουδετέρωση κομμουνιστικής εξέγερσης, σε περίπτωση που εισέβαλλαν στην Ελλάδα δυνάμεις του Σοβιετικού Στρατού. Ο έμπιστος του βασιλιά αρχηγός του Γενικού Επιτελείου Στρατού στρατηγός Γρηγόριος Σπαντιδάκης αντικαταστάθηκε από τον Οδυσσέα Αγγελή. Ο Αγγελής κάνοντας χρήση του νέου του αξιώματος έδωσε εντολή στο Γ' Σώμα Στρατού στη Θεσσαλονίκη να εφαρμόσει το Σχέδιο Προμηθεύς σε όλη τη χώρα.
Πανταχηκίνητον

Το πανταχηκίνητον είναι ένα πρωτογενές αφηρημένο στοιχείο που εισήγαγε ο Βενιαμίν ο Λέσβιος για την ερμηνεία των επιστημονικών παρατηρήσεων, όπως επίσης των φυσικών και μεταφυσικών φαινομένων.

Ορισμός και περιγραφή

Σύμφωνα με τον ορισμό του, το Πανταχηκίνητον είναι ένα ρευστό, που ρέει ακατάπαυστα μεταξύ των σωμάτων και μέσα από αυτά. Ο Βενιαμίν ο Λέσβιος το προσδιορίζει ως εξής: «Είναι ρευστόν, ρέον ακαταπαύστως από σώματος εις σώμα και ότι η εισροή και εκροή αυτού είναι ανάλογος με τον σωρόν του σώματος, και ότι τούτο ρέον συνάγει μέθ' αυτού και τα σώματα και, ως θέλομεν ιδή εχομένως, η ενέργεια αυτού είναι ανάλογος με τη διαφοράν της θέσεως των μορίων του εισρέοντος και εκρέοντος ρευστού. Εις τούτο λοιπόν το ρευστόν δίδωμι όνομα Πανταχηκίνητον».
Το Πανταχηκίνητον αποτελεί θεμελιώδες στοιχείο της φυσικής του Βενιαμίν και ειδικότερα της μεταφυσικής του. Μέσα από το Πανταχηκίνητον προσπαθεί να γνωρίσει τον Θεό. Επεκτείνεται σε θέματα μεταφυσικής, θεωρώντας τα ως αποτέλεσμα των νόμων της φυσικής, καθώς θεωρεί ότι τα μεταφυσικά φαινόμενα είναι προεκτάσεις των φυσικών φαινομένων. Η γένεση της θεωρίας του προήλθε από τον σκεπτικισμό του απέναντι στα νευτώνεια αξιώματα και τον Αριστοτέλη. Το Πανταχηκίνητον αποτελεί ένα είδος αιθέρα και μέσω αυτού δημιουργείται μια μίξη φυσικών και μεταφυσικών φαινομένων. Τα σώματα αλληλεπιδρούν εξαιτίας του Πανταχηκινήτου, που ως ρευστό προκαλεί την αλληλοπληροφόρηση των σωμάτων. Όπως επισημαίνει ο ιστορικός των επιστημών Γιάννης Καράς, η θεωρία του Πανταχηκίνητου εντάσσεται στις γενικότερες προσπάθειες των λογίων της εποχής εκείνης να ερμηνεύσουν, ακολουθώντας την αρχαιοελληνική φυσικοφιλοσοφική σκέψη και τη σκέψη των συγχρόνων Γάλλων υλιστών φιλοσόφων, τον φυσικό κόσμο με στοιχεία υλικά και όχι υπερφυσικά.

Μεταφυσική και Πανταχηκίνητον

Στη μεταφυσική του ο Βενιαμίν Λέσβιος επηρεάστηκε από τον Αριστοτέλη και τον Τζον Λοκ.
Για τον Θεό σύμφωνα με τη θεωρία του αναφέρει, ότι δεν είναι συναΰδιος με την ύλη αλλά δημιουργός της ύλης εκ του μηδενός. Είναι παντοδύναμος, αλλά όχι μεγαλοδύναμος. Η ψυχή με τη σειρά της είναι ανεξάρτητη του σώματος.
Το Πανταχηκίνητον είναι το αίτιο όλων των αισθημάτων του ανθρώπου, καθότι ρέει στο νευρικό σύστημα και κατευθύνεται στον εγκέφαλο. Ανάλογα με την γωνία προσβολής και θέσης του σώματος προκαλούνται τα διάφορα αισθήματα. Με το Πανταχηκίνητον προσπαθεί να δώσει ερμηνεία της βασκανίας, ώστε να διαλύσει τις προκαταλήψεις.
Η θεωρία του Βενιαμίν δίνει επιστημονική απόδειξη περί της όμοιας φύσης του ηλεκτρισμού, του μαγνητισμού και του Φωτός, ενώ συμβάλλει στην κατανόηση των εννοιών της βαρύτητας, της θερμότητας, της ακουστικής και των οπτικών φαινομένων.
Αλέξανδρος Α. Πάλλης

Βιογραφικά στοιχεία

Γεννήθηκε στην Βομβάη των Ινδιών. Σπούδασε στο Πανεπιστήμιο της Οξφόρδης με διδακτορικό. Εργάστηκε αρχικά πέντε χρόνια στην Αγγλική διοίκηση της Αιγύπτου.  Μεταξύ 1916 και 1918 διετέλεσε γενικός γραμματέας της Γενικής Διοίκησης Μακεδονίας, και το 1924-25 ήταν μέλος της Μικτής Επιτροπής Ανταλλαγής Ελληνοτουρκικών Πληθυσμών της Συνθήκης της Λωζάνης. Το 1933 εξελέγη βουλευτής Σερρών και αργότερα διορίστηκε έκτακτος πληρεξούσιος υπουργός στην πρεσβεία του Λονδίνου.
Ίλια Ίβιτς

Βιογραφία

Γεννήθηκε στις 17 Φεβρουαρίου 1971 στην τότε Γιουγκοσλαβία. Ως ποδοσφαιριστής αγωνίσθηκε στην Πρόλετερ, στον Ερυθρό Αστέρα, στον Ολυμπιακό, στην Τορίνο, στον Άρη και στην ΑΕΚ, όπου έκλεισε και την καριέρα του. Υπήρξε και μία  φορά διεθνής με την ομάδα της Γιουγκοσλαβίας, το 1998.
Μετα το τέλος της αθλητικής του σταδιοδρομίας έγινε τεχνικός διευθυντής της ΑΕΚ μέχρι το 2007 όταν έφυγε για να πάει στον Ολυμπιακό στο ίδιο πόστο και ακολούθως στον Ερυθρό Αστέρα.

Προσωπική ζωή

Ο αδελφός του, Βλάνταν Ίβιτς, είναι επίσης πρώην ποδοσφαιριστής και νυν προπονητής. Ο Ίλια Ιβιτς είναι παντρεμένος με την Ελληνίδα γυμνάστρια Ελένη Πετρουλάκη και έχουν τέσσερα παιδιά. Είναι κάτοχος της σερβικής και της ελληνικής υπηκοότητας. Ο πατέρας του δολοφονήθηκε στη Σερβία.
Στάδιο Όστερενκ

Ιστορία

Το γήπεδο κατασκευάστηκε και εγκαινιάστηκε το 1934. Βρίσκεται 40 μ. από το σημερινό στάδιο της Τσβόλε, το Στάδιο Άουσεντελτα, που αντικατέστησε το Όστερενκ στις 12 Ιουλίου 2012 το Στάδιο Άουσεντελτα. Το 1980 το στάδιο ανακαινίστηκε πλήρως, ενώ το 2007 έγιναν κάποιες ανακαινίσεις. Ο τελευταίος αγώνας στο γήπεδο έγινε στις 20 Απριλίου 2007 με το παιχνίδι: Τσβόλε-Ντε Χράαφσχαπ. Ο αγώνας έληξε ισόπαλος, 2-2. Σήμερα η μέγιστη χωρητικότητα του σταδίου φτάνει στις 12.500 θέσεις.
Οδυσσέας Πετρόπουλος

Βιογραφία

Γεννήθηκε στην Άμφισσα το 1840. Το γένος του ήταν από αρχαία και σημαντική οικογένεια της Άμφισσας. Παππούς του ήταν ο Δημήτριος, πατέρας του ο Γεώργιος.
Πήγε σχολείο και μετά μπήκε στην υπηρεσία της Εθνικής Τράπεζας. Σύντομα στράφηκε στην πολιτική και με την προτροπή του Κεχαγιά και των πολιτικών φίλων του πατέρα του έβαλε υποψηφιότητα και εκλέχτηκε πανηγυρικά Δήμαρχος Άμφισσας. Αναμόρφωσε και εκσυγχρόνισε την πόλη της Άμφισσας, την αγορά και τους δρόμους. Εκλέχτηκε βουλευτής και διετέλεσε πρώτος αντιπρόεδρος της Βουλής. Απεβίωσε ξαφνικά στις 28 Ιουνίου στην Άμφισσα, ενώ προετοιμάζονταν για τις δημοτικές εκλογές του 1891.
Εθνική Γουινέας (ποδόσφαιρο ανδρών)

Πρώτοι αγώνες

Η Γουινέα έκανε το ποδοσφαιρικό της ντεμπούτο στις 2 Οκτωβρίου 1960 στα Παιχνίδια Δυτικής Αφρικής 1960 στη Νιγηρία, όπου έχασε 4-1 από τους γηπεδούχους. Το επόμενο παιχνίδι της ομάδας ήταν το εντός έδρας φιλικό παιχνίδι με την Ανατολική Γερμανία, στις 16 Δεκεμβρίου 1960, όπου έχασε με 3-2.
Καρασπύρος

Βιογραφικά στοιχεία

Η καταγωγή του ήταν από τα Νεζερά της Επαρχίας Καλαβρύτων. Πήρε μέρος πολεμώντας γενναία καθ' όλη την Επανάσταση και ηγούνταν επίσης ως οπλαρχηγός στρατιωτικού σώματος. Στο Λεβίδι φάνηκε στο έπακρον η παλικαριά του όπου μόνος του εκεί και εγκαταλελειμμένος από τους άνδρες του κλείστηκε στον ληνό του γέρο-Σταμάτη Δημητρακοπούλου πολεμώντας σκληρά και σκοτώνοντας πολλούς Τούρκους μέχρι που ήρθε ο Σκαλτσάς και έτρεψε τους Τούρκους σε φυγή.
Εκτός αυτού πήρε μέρος στην Πολιορκία της Πάτρας, στο Μεσολόγγι, στην Ακράτα και αλλού.
2742 Γκίμπσον

Φυσικά χαρακτηριστικά

Τα φυσικά χαρακτηριστικά του Γκίμπσον είναι άγνωστα.